**ხარაგაულის მუნიციპალიტეტის საკრებულოს 2016 წლის 14 ნოებრის რიგგარეშე სხდომის**

**ოქმი #19**

**დაბა ხარაგაული 2016 წლის 14 ნოემბერი**

**სხდომას თავმჯდომარეობდა- საკრებულოს თავმჯდომარის მოადგილე, თავმჯდომარის მოვალეობის შემსრულებელი მანანა ბარბაქაძე ,**

**სხდომას ესწრებოდნენ საკრებულოს წევრები:** კ. გოგსაძე,რ. შერგელაშვილი,გ. ლაცაბიძე, თ. ავალიშვილი, ქ.ზუმბაძე, შ.ლურსმანაშვილი, ი. კელენჯერიძე, ვ. თავზარაშვილი, ბ. ფოცხვერაშვილი, ი. ლურსმანაშვილი,, ჯ. გამცემლიძე, ა. ფურცელაძე, მ. ვეფხვაძე, გ. თხელიძე, ვ. ჭიპაშვილი, გ. ხიჯაკაძე, ვ. ტალახაძე, უ. ბერაძე, ი. მაღრაძე, მ. ტალახაძე, მ. გელაშვილი, დ. ლურსმანაშვილი, დ. კიკნაძე, თ. კუპრაძე, ბ. ტალახაძე, ო. გაგოშიძე, გ. გრიგალაშვილი, ნ. ზურაბიანი, ლ. აბაშიძე, მ. ღონღაძე.

სულ 31 წევრი.

**სხდომას ასევე ესწრებოდნენ:**

**ლ. კალანდაძე–** საკრებულოს აპარატის უფროსი,

**ზ. ორბელაძე** - საკრებულოს აპარატის იურისტი

**მოწვეული პირები:**

**ვლადიმერ გელაშვილი** **-** მუნიციპალიტეტის გამგეობის საფინანსო - საბიუჯეტო სამსახურის უფროსი.

**საინფორმაციო საშუალებათა წარმომადგენლები:**

**თ. გოგოლაძე -** გაზეთ „ჩემი ხარაგაულის“ ჟურნალისტი,

**ნ. კაპანაძე -** გაზეთ „ჩემი ხარაგაულის“ ჟურნალისტი,

**ეკა შავიძე** –ა.ა.ი.პ ,,მოქალაქეთა ჩართულობისა და ინფორმირების ცენტრის“ დირექტორი,

**მ. ბაბლიძე -** მუნიციპალიტეტის გამგეობის ადმინისტრაციული სამსახურის თანამშრომელი

სხდომის თავმჯდომარემსაკრებულოს წევრებს წარუდგინა დღის წესრიგი და შესთავაზა წინადადება კენჭი ეყარათ წარმოდგენილი დღის წესრიგის დამტკიცებისათვის.

კენჭის ყრაში მონაწილეობას იღებდა საკრებულოს 31 წევრი.

მომხრე 31,

წინააღმდეგი 0

დღის წესრიგი მიღებული იქნა ( თან ერთვის).

**დღის წესრიგი**

**1 . ხარაგაულის მუნიციპალიტეტის საკრებულოს თავმჯდომარის არჩევის შესახებ**

**მომხს: ვარლამ თავზარაშვილი**

**2.ხარაგაულის მუნიციპალიტეტის საკრებულოს თავმჯდომარის მოადგილის არჩევის შესახებ**

**მომხს: მანანა ბარბაქაძე**

**3. ხარაგაულის მუნიციპალიტეტის საკრებულოს ჯანდაცვისა და სოციალურ საკითხთა კომისიის თავმჯდომარის არჩევის შესახებ მომხს: ვარლამ თავზარაშვილი**

**4.ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე მომხს: ვლადიმერ გელაშვილი**

**5. სხვადასხვა**

**მოისმინეს:** ხარაგაულის მუნიციპალიტეტის საკრებულოს ფრაქცია „ ქართული ოცნება- დემოკრატიული საქართველოს“ თავმჯდომარის ვ. თავზარაშვილის ინფორმაცია საკითხზე -  **ხარაგაულის მუნიციპალიტეტის საკრებულოს თავმჯდომარის არჩევის შესახებ,** მან აღნიშნა რომ საკრებულოს თავმჯდომარის თანამდებობაზე ფრაქციის სახელით ასახელებს მანანა ბარბაქაძის კანდიდატურას.

სხდომის თავმჯდომარემ დაავალა საკრებულოს იურიდიულ, სამანდატო, საპროცედურო საკითხთა და ეთიკის კომისიის თავმჯდომარეს მიხეილ გელაშვილს ჩაეტარებია ფარული კენჭისყრა რეგლამენტით გათვალისწინებული პროცედურების დაცვით.

ამის შემდეგ სხდომის თავმჯდომარის წინადადებით საკრებულოს სხდომა შეწყდა და გამოცხადდა შესვენება,

**ხსდომა განახლდა.**

**შესვენების შემდეგ რეგისტრაცია გაიარა საკრებულოს 31 -ივე წევრმა.**

სხდომის თავმჯდომარემ საკრებულოს წევრებს გააცნო საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ წარმოდგენილი ფარული კენჭის ყრის შედეგების ოქმი,

ფარული კენჭისყრის შედეგების მიხედვით საკრებულოს თავმჯდომარის თანამდებობაზე არჩეული იქნა მანანა ბარბააძე ( ოქმი თან ერთვის).

**მოისმინეს:** ხარაგაულის მუნიციპალიტეტის საკრებულოსთავმჯდომარის ინფორმაცია საკითხზე

**ხარაგაულის მუნიციპალიტეტის საკრებულოს თავმჯდომარის მოადგილის არჩევის შესახებ,** მან საკრებულოს თავმჯდომარის მოადგილის თანამდებობაზე დაასახელა გივი თხელიძის კანდიდატურა

სხდომის თავმჯდომარემ დაავალა საკრებულოს იურიდიულ, სამანდატო, საპროცედურო საკითხთა და ეთიკის კომისიის თავმჯდომარეს მიხეილ გელაშვილს ჩაეტარებია ფარული კენჭისყრა რეგლამენტით გათვალისწინებული პროცედურების დაცვით.

ამის შემდეგ სხდომის თავმჯდომარის წინადადებით საკრებულოს სხდომა შეწყდა და გამოცხადდა შესვენება,

**ხსდომა განახლდა.**

**შესვენების შემდეგ რეგისტრაცია გაიარა საკრებულოს 31 -ივე წევრმა.**

სხდომის თავმჯდომარემ საკრებულოს წევრებს გააცნო საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ წარმოდგენილი ფარული კენჭის ყრის შედეგების ოქმი,

ფარული კენჭისყრის შედეგების მიხედვით საკრებულოს თავმჯდომარის მოადგილის თანამდებობაზე არჩეული იქნა გივი თხელიძე ( ოქმი თან ერთვის).

**მოისმინეს:** ხარაგაულის მუნიციპალიტეტის საკრებულოს ფრაქცია „ ქართული ოცნება- დემოკრატიული საქართველოს“ თავმჯდომარის ვ. თავზარაშვილის ინფორმაცია საკითხზე -

**ხარაგაულის მუნიციპალიტეტის საკრებულოს ჯანდაცვისა და სოციალურ საკითხთა კომისიის თავმჯდომარის არჩევის შესახებ** მან აღნიშნა რომ საკრებულოს ჯანდაცვისა და სოციალურ საკითხთა კომისიის თავმჯდომარის თანამდებობაზე ფრაქციის სახელით ასახელებს გივი ხიჯაკაძის კანდიდატურას.

სხდომის თავმჯდომარემ დაავალა საკრებულოს იურიდიულ, სამანდატო, საპროცედურო საკითხთა და ეთიკის კომისიის თავმჯდომარეს ჩაეტარებია ფარული კენჭისყრა რეგლამენტით გათვალისწინებული პროცედურების დაცვით.

ამის შემდეგ სხდომის თავმჯდომარის წინადადებით საკრებულოს სხდომა შეწყდა და გამოცხადდა შესვენება,

**ხსდომა განახლდა.**

**შესვენების შემდეგ რეგისტრაცია გაიარა საკრებულოს 31 -ივე წევრმა.**

სხდომის თავმჯდომარემ საკრებულოს წევრებს გააცნო საკრებულოს იურიდიულ, სამანდატო, საპროცედურო საკითხთა და ეთიკის კომისიის მიერ წარმოდგენილი ფარული კენჭის ყრის შედეგების ოქმი,

ფარული კენჭისყრის შედეგების მიხედვით საკრებულოს ჯანდაცვისა და სოციალურ საკითხთა კომისიის თავმჯდომარის თანამდებობაზე არჩეული იქნა გივი ხუჯაკაძე ( ოქმი თან ერთვის).

**მოისმინეს:** მუნიციპალიტეტის გამგეობის საფინანსო - საბიუჯეტო სამსახურის უფროსის ვლადიმერ გელაშვილის ინფორმაცია საკითხზე - **.ხარაგაულის მუნიციპალიტეტის საკრებულოს 2015 წლის 18 დეკემბრის #43 დადგენილებაში ,,ხარაგაულის მუნიციპალიტეტის თვითმმართველი ერთეულის 2016 წლის ბიუჯეტის დამტკიცების შესახებ“ ცვლილების შეტანის თაობაზე, მან საკრებულოს წევრებს წარუდგინა ბიუჯეტში შესატანი ცვლილებების პროექტი.**

**აზრი გამოთქვეს:**

**ვ. ჭიპაშვილმა -** მან აღნიშნა, რომ გამგეობის მიერ წარმოდგენილი საბიუჯეტო ცვლილება განიხილა კომისიის სხდომაზე, წარმოდგენილ ცვლილებას სოციალური ხარჯების 12000 ლარით შემცირებასთან დაკავშირებით კომისიის არცერთი წევრი არ დაეთანხმა, და აღმასრულებელ ხელისუფლებას მიეცა რეკომენდაცია რომ გადაეხედა საკრებულოსა და გამგეობის ხარჯებისათვის მომხდარიყო 12000 ლარით შევსება, აღმასრულებელმა ხელისუფლებამ განიხილა ჩვენი რეკომენდაცია და 12000 ლარი სოციალურ ხარჯება არარ მოაკლდება. არავის არ სიამოვნებს გზებზე, წყალზე ხარჯების სემცირება, მაგრამ ხალხს უხელფასოთ ვერ დავტოვებთ მხოლოდ ამის გამო ვუჭერთ მხარს აღნიშნულ ცვლილებებს.

**თ.ავალიშვილმა -** აღნიშნა, ისე გამოდის, რომ ეს ხალხი ა.ა.ი.პ-ში არჩევნებისთვის გიჭრდებოდათ ახლა ზოგს სახლში უშვებთ და ზოგს ხელფასებს უმცირებთ. ჩვენ 2016 წლის ბიუჯეტის განხილვაში იმიტომ არ მივიღეთ მონაწილეობა, რომ გამგებლის გადაწყვეტილებები და მათი მოქმედება არ იყო რეალური, არავინ არ ეკითხება აიპ -ის ხელმძღვანელს ვინ დანიშნოს და ვინ არა გადაწყვეტილების მიღება ხდებოდა კობას დავალებით.

**მ. ბარბაქაძემ** საკრებულოს წევრებს შეახსენა გამოსვლისას რეგლამენტით განსაზღვრული დროის ხანგრძლიობის შესახებ და მოუწოდა დაეცვათ რეგლამენტი.

**ი. ლურსმანაშვილმა** მიმართა ვ. ჭიპაშვილს როგორც აღნიშნე ეს ამდენი ხიდი და ბოგირი გაგიკეთებიათ და ახლა ამბობ, რომ ეს აღარ არის მნიშვნელოვანი, მაშინ რატომ ვაკლებთ ამ ხარჯებს თქვენს მიზეზს, რომ ეს პროექტების უამინდობის გამო მაინც ვერ შესრულდება ვერ მივიღებთ. დაგეთანხმებით კარგი საქმე გავაკეთეთ მაგრამ უფრო მეტს გავაკეტებდით. მოგიწოდებთ ახალი 2017 წლის ბიუჯეტის დაგეგმვის დროს მაინც, ასე ნუღარ მოვიქცევით.

**ი. მაღრაძემ** ნაყოფიერი საქმიანობა უსურვა ახლად არჩეულ საკრებულოს ტანამდებობის პრებს და აღნიშნა, რომ არ იქნებოდა ურიგო ა.ა.ი.პ.-ის ხელმძღვანელთა მოწვევა და მათგან მიგვეღო ინფორმაცია იქ არსებული მდგომარეობის შესახებ. ასეთი ბავშვური არგუმენტების მოყვანა არ შეიძლება. მიმდინარე წელს 20 000 ლარი გაიცა აღმასრულებელ ხელისუფლებაში პრემიების სახით, როცა ორგანიზაციებში ხელფასების შემცირებაზე ვსაუბრობთ იქნებ საკუთარი ხელფასების შემცირებაზედაც გვეფიქრა?

მან ასევე კითხვით მიმართა მომხსენებელს თუ რა წინადადება იქნა გათვალისწინებული საკრებულოს მიერ დასმული წინადადებებიდან?

მან ასევე დააყენა წინადადება საფეხბურთო კლუბ „ჩხერიმელაში“ მიმდინარე პროცესებთან დაკავშირებით.

**ვ. გელაშვილმა** - უპასუხა, რომ საკრებულოს 3000 ლარი შეუმცირდა სახელფასო ფონდიდან

3000 ლარი არაფინანსური აქტივრბიდან სულ ჯამში 6000 ლარი დანარჩენი 6000 ლარი გამგეობის ხარჯებიდან.

**მ. გელაშვილმა** აღნიშნა ა.ა.ი.პ. დაფინანსების დროს ვთქვი, რომ ხელფასები წლის უნდა ყოფილიყო დაფინანსებული, სხვა ხარჯები უნდა გაგვეზარდა ეტაპობრივად ამიტომ მე ამ ბიუჯეტს მხარს ვერ დაუჭერ.

**ი. კელენჯერიძემ** - აღნიშნა, რომ ფრაქცია მრეწველები, მხარს უჭერენ წარმოდგენილ ცვლილებებს.

**ვ.თავზარაშვილმა** -აღმიშნა, რომ ხარაგაულს ბევრი პრობლემები აქვს მოსაგვარებელი, ხალხს უხელფასოდ ვერ დავტოვებთ, რაც შეეხება ჩხერიმელას 12 ფეხბურტელი ამ ფაქტის გამო გათავისუფლებულია და საქმეს იძიებს სამართალდამცავი ორგანოები, დაველოდოთ მათ მოკვლევას.

სხდომის თავმჯდომარემ მუხლობრივად დააყენა კენჭისყრაზე წარმოდგენილი დადგენილების პროექტი კერძოდ :

კენჭისყრაზე დადგა საკითხი ა(ა)იპ ,,ხარაგაულდასუფთავებისათვის“’ - 45,0 ათ. ლარის გამოყოფის

თაობაზე

კენჭის ყრაში მონაწილეობას იღებდა საკრებულოს 23 წევრი,

მომხრე 19

წინააღმდეგი 4

კენჭისყრაზე დადგა საკითხი ა(ა)იპ ,,ხარაგაულკეთილმოწყობისათვის“ 24,0 ათასი ლარიის ( გარე განათება -6,0 ათ. ლარი და პარკები და სკვერები 18,0 ათასი ლარი) გამოყოფის თაობაზე;

კენჭის ყრაში მონაწილეობას იღებდა საკრებულოს 23 წევრი,

მომხრე 20

წინააღმდეგი 3

კენჭისყრაზე დადგა საკითხი ა(ა)იპ ,,სკოლამდელდაწესებულებათა გაერთიანებისათვის“ 65,0 ათასი ლარი გამოყოფის შესახებ

კენჭის ყრაში მონაწილეობას იღებდა საკრებულოს 25 წევრი,

მომხრე 22

წინააღმდეგი 3

კენჭისყრაზე დადგა საკითხი ა(ა)იპ კულტურის ცენტრისათვის - 20,3 ათასი ლარისგამოყოფის შესახებ

კენჭის ყრაში მონაწილეობას იღებდა საკრებულოს 23 წევრი,

მომხრე 20

წინააღმდეგი 3

კენჭისყრაზე დადგა საკითხი ა(ა)იპ ცენტრალური ბიბლიოთეკისათვის - 15,0 ათასი ლარის გამოყოფის საკითხი

კენჭის ყრაში მონაწილეობას იღებდა საკრებულოს 23 წევრი,

მომხრე 20

წინააღმდეგი 3

კენჭისყრაზე დადგა საკითხი ა(ა)იპ ისტორიული მუზეუმათვის – 0,7 ათასი ლარის გამოყოფის საკითხი

კენჭის ყრაში მონაწილეობას იღებდა საკრებულოს 23 წევრი,

მომხრე 20

წინააღმდეგი 3

**საკრებულომ დაადგინა:** დადგენილება მიღებული იქნეს (თან ერთვის)

კენჭის ყრის შედეგებზე სამანდატო კომისიის ოქმი თან ერთვის.

**მოისმინეს :** ხარაგაულის მუნიციპალიტეტის საკრებულოს თავმჯდომარის მანანა ბარბაქაძის ინფორმაცია ხარაგაულის მუნიციპალიტეტის **გამგებლად ნიკოლოზ თოფურიძის არჩევის შესახებ.**

მან საკრებულოს წევრებს გააცნო #48 ხარაგაულის საოლქო საარჩევნო კომისიის მიერ საკრებულოში წარმოდგენილი ხარაგაულის მუნიციპალიტეტის 2016 წლის 8 ოქტომბრის რიგგარეშე არჩევნების მე-2 ტურის კენჭისყრის შედეგების შემაჯამებელი ოქმი #02 (თან ერთვის), რომლითაც დასტურდება, რომ ხარაგაულის მუნიციპალიტეტის გამგებლად არჩეულია ნიკოლოზ თოფურიძე.

**საკრებულომ გადაწყვიტა:**

მუნიციპალიტეტის საკრებულოს თავმჯდომარის მიერ წარმოდგენილი ინფორმაცია მუნიციპალიტეტის გამგებლად ნიკოლოზ თოფურიძის აჩევის შესახებ მიღებული იქნეს ცნობად.

ამით საკრებულოს სხდომის დღის წესრიგით გათვალისწინებული საკითხი ამოიწურა და სხდომა დახურულად გამოცხადდა.

საკრებულოს თავმჯდომარე მანანა ბარბაქაძე